stanford-oval/wikipedia huggingface dataset:
Karma (שיר של טיילור סוויפט)
רקע > רמיקס

ב-27 באפריל 2023 דווח על ידי American Songwriter כי המנהל המוזיקלי לשעבר של חברות התקליטים אטלנטיק וקפיטול רקורדס שון בארון הציע שהראפרית אייס ספייס תשתתף עם סוויפט ברמיקס ל-"Karma". הצעה זו באה לאחר שהשניים נועדו בטקס פרסי המוזיקה של iHeartRadio. ב-24 במאי הכריזו השתיים על שיתוף הפעולה ביניהן דרך הרשתות החברתיות השונות. באותה הצהרה משותפת צירפו את עטיפת הסינגל. הרמיקס צורף כרצועת בונוס למהדורה המיוחדת של Midnights,‏ Til Dawn Edition, שיצאה ב-26 במאי. הכרזתן ספגה מספר ביקורות מצד כתבי רכילות. הם טענו כי שיתוף הפעולה בה לטובת מזעור הנזקים שעשה מאטי הילי, עליו שוער כי היה בזוגיות סודית עם סוויפט מאז פרידתה מג'ו אלווין, כשצחק מבדיחות גזעניות על אייס ספייס בפודקאסט של אדם פרידלנד וניק מולן. עם זאת, לאחר הפרסום לאור הצהירה סוויפט כי צוות המפיקים של הראפרית, שנמנתה בין מעריציה, פנה ראשון לסוויפט בנוגע לרמיקס.
ניתוח מוזיקלי

אורכו של "Karma" עומד על שלוש דקות ו-24 שניות. זהו שיר קצבי ואופטימי מסוגות הדיסקו והסינת'-פופ.‏ "Karma" הוא שיר דיס לסקוטר בראון ולקניה וסט בעל גוונים קומיים ופרודיים. עלילתו סובבת סביב הקארמה הטובה שקיבלה סוויפט במהלך חייה, ועזרה לה להגיע להישגיה כמוזיקאית, על-אף הניסיונות הכושלים של אויביה לחבל לה בקריירה שלה. היא לא תרה אחר נקמה בהם, אלא נותנת ליקום ולקארמה לעשות את שלהם. בריאיון לאפל מיוזיק סיפרה: ”כתבתי את "Karma" מתוך פרספקטיבה של אושר. אני מאוד גאה בחיים שלי ובאיך שהם נראים”. הרמיקס כולל שני בתים וקטעי ביניים חדשים לשיר בביצוע אייס ספייס.
"Karma" נכתב בסולם ♭A מז'ורי על ידי סוויפט, ג'ק אנטונוף, מארק אנתוני ספירס, ג'האן סוויט וקיאנו טורס בקצב של 90 פעימות לדקה.
ביקורות

Rolling Stone דירג את "Karma" במקום הרביעי ברשימת "השירים הטובים ביותר של 2022", ותיאר אותו כ"להיט, שהגדיר את אופי האלבום". ג'ון וולמאכר מ-Beats Per Minute ציין לטובה את הפקתו, וטען כי מדובר ביצירת מופת צבעונית. American Songwriter הכליל אותו ברשימת "24 השירים הטובים ביותר של 2022", והעניק לו את התואר ה"להיט הרדום" של Midnights.‏ שבחים הורעפו על גישת הכתיבה בה בחרה סוויפט להתמקד ועל הפקתו של אנטונוף.
שאד ד'סוז מ-Pitchfork סבר ששיתוף הפעולה בין סוויפט לאייס ספייס הפחית את עוצמתה של גרסתו המקורית של "Karma". הוא ציין ששירתה של הראפרית לעיתים אינה קשורה לקצב השיר, בניגוד לרמיקסים שהוציאה לפני.
הצלחה מסחרית

לאחר יציאתו של Midnights הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "Karma" דורג באותו שבוע במקום התשיעי. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה) ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל. כמו כן, הוא הגיע בשיאו למקום העשירי בבילבורד גלובל 200.
לאחר שנשלח לרדיו להיטים עכשוויים בארצות הברית סימן "Karma" את שירה השלישי ברציפות מ-Midnights של הזמרת שדורג בין עשרת המקומות הפותחים של מצעד 40 השירים למבוגרים. זהו השיר ה-28 שלה שנכנס למצעד – שיא כל הזמנים עבור מספר השירים הגבוה ביותר שדורגו אי פעם בטבלה. במצעדים אחרים שמפעיל המגזין בילבורד הגיע "Karma" למקום העשירי בפופ איירפליי ולמקום התשיעי בשירים העכשוויים למבוגרים. עם פרסום הרמיקס עם אייס ספייס עלה "Karma" לשיאים חדשים: הוא הגיע למקום השני בבילבורד הוט 100, במצעד שירי הסטרימינג ובמצעד השירים הדיגיטליים.
בקנדה הוט 100 הגיע השיר למקום הרביעי, ואף קיבל מאיגוד תעשיית ההקלטות במדינה מאמר פלטינה, לאחר שנמכר בלמעלה מ-80,000 עותקים ברחבי שטחה. כמו כן, הוא קיבל מאיגוד תעשיית ההקלטות הניו זילנדי תואר זהב כשחצה את רף 15,000 העותקים. בשאר העולם נכנס "Karma" למצעדי הסינגלים באוסטרליה (2), הפיליפינים (7), אירלנד (8), סינגפור (12), סלובקיה (12), הממלכה המאוחדת (12), מלזיה (18) ופורטוגל (20).
וידאו קליפ

הווידאו קליפ הרשמי של "Karma" בוים על ידי סוויפט. היא הקרינה אותו לראשונה ב-26 במאי 2023 במהלך הופעתה באיסט רתרפורד כחלק מסיבוב ההופעות "The Eras Tour". למשך כמה הופעות הצטרפה אייס ספייס אליה לבצע את השיר. הקליפ פורסם בערוץ היוטיוב הרשמי של הזמרת למחרת.
הוא כולל אפקטים דיגיטליים רבים, המשלבים תצלומים בעל מוטיבים שמימיים וקוסמיים. סוויפט לובשת חליפות שונות ומציגה שיטות האנשה שונות כלפי עצמים ומילים. היא מגלמת את דמותה של פוליאנה על דרך האבנים הצהובות ככתוב בקוסם מארץ עוץ ואת דמות הענקית הירוקה המכוסה בעצי יער. אייס ספייס מוצגת כענן. סוויפט נראית גם כלואה בנורה ובשעון חול. לקראת סופו שתיהן עולות במדרגות ומשחררות חבלי לאסו לירח ושבתאי – התייחסות לאחד מבתיו של "Seven".‏
הווידאו קליפ זכה לביקורות חיוביות. קייטי אטקינסון מבילבורד סברה כי הוא עמוס בשיטות ויזואליות חדשניות ומדהימות. ג'ניפר זאן מ-Vulture תיארה אותו כמלא בקסם.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 6 |  |
|  אוסטרליה | מצעד הסינגלים האוסטרלי | 2 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 2 |  |
|  ארצות הברית | מצעד השירים העכשוויים למבוגרים | 9 |  |
|  ארצות הברית | מצעד 40 השירים למבוגרים | 1 |  |
|  ארצות הברית | מצעד הדאנס/מיקס שואו איירפליי | 13 |  |
|  ארצות הברית | מצעד 40 שירי המיינסטרים | 1 |  |
|  דרום אפריקה | אנטרטיינמנט מוניטורינג אפריקה | 21 |  |
|  הולנד | מצעד 40 הסינגלים ההולנדיים | 26 |  |
|  הולנד | מצעד 100 הסינגלים ההולנדיים | 60 |  |
|  הממלכה המאוחדת | מצעד הסינגלים הבריטי | 12 |  |
|  הפיליפינים | בילבורד הפיליפינים | 7 |  |
|  וייטנאם | וייטנאם הוט 100 | 25 |  |
|  יוון | IFPI Greece | 12 |  |
|  יפן | יפן הוט 100 | 17 |  |
|  לטביה | לטביה טופ 40 | 3 |  |
|  מלזיה | RIM | 20 |  |
|  נורווגיה | VG-lista | 37 |  |
|  ניגריה | טורן-טייבל טופ 100 | 57 |  |
|  ניו זילנד | המצעד הניו זילנדי הרשמי | 9 |  |
|  סינגפור | RIAS | 12 |  |
|  סלובקיה | ČNS IFPI | 12 |  |
|  ספרד | PROMUSICAE | 66 |  |
|  פורטוגל | מצעד הסינגלים הפורטוגזי | 20 |  |
|  צ'כיה | מצעד 100 הסינגלים הדיגיטליים | 35 |  |
|  צרפת | SNEP | 127 |  |
|  קנדה | קנדה הוט 100 | 4 |  |
|  קנדה | AC | 7 |  |
|  קנדה | CHR/Top 40 | 1 |  |
|  קנדה | Hot AC | 1 |  |
|  קרואטיה | טופ ליסטה | 44 |  |
|  שווייץ | מצעד שירי הסטרימינג | 40 |  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  עולמי | בילבורד גלובל 200 | 88 |  |
|  אוסטרליה | מצעד הסינגלים האוסטרלי | 39 |  |
|  ארצות הברית | בילבורד הוט 100 | 27 |  |
|  ארצות הברית | מצעד 40 שירי המיינסטרים | 13 |  |
|  ארצות הברית | מצעד השירים העכשוויים למבוגרים | 18 |  |
|  ארצות הברית | מצעד הפופ איירפליי למבוגרים | 9 |  |
|  הממלכה המאוחדת | מצעד הסינגלים הבריטי | 99 |  |
|  קנדה | קנדה הוט 100 | 14 |  |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד השירים העכשוויים למבוגרים | 29 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×4 | 280,000 |
| ברזיל (Pro-Música Brasil) | פלטינה | 40,000 |
| קנדה (Music Canada) | פלטינה | 80,000 |
| דנמרק (IFPI Danmark) | זהב | 45,000 |
| מקסיקו (AMPROFON) | פלטינה | 140,000 |
| ניו זילנד (RMNZ) | זהב | 15,000 |
| פולין (ZPAV) | זהב | 25,000 |
| פורטוגל (AFP) | זהב | 5,000 |
| ספרד (PROMUSICAE) | זהב | 30,000 |
| הממלכה המאוחדת (BPI) | פלטינה | 600,000 |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| ארצות הברית | 1 במאי 2023 | רדיו עכשווי למבוגרים | רגילה | ריפבליק |  |
| ארצות הברית | 2 במאי 2023 | רדיו להיטים עכשוויים | רגילה | ריפבליק |  |
| איטליה | 26 במאי 2023 | רדיו איירפליי | רמיקס עם אייס ספייס | יוניברסל |  |
| ארצות הברית | 27 במאי 2023 | הורדה דיגיטלית | רמיקס עם אייס ספייס | ריפבליק |  |
ביאורים

↑  סוויפט הייתה חתומה בביג משין רקורדס עד 2019, דבר שהוביל למחלוקת המאסטרס שלה ולהקלטות החוזרות של ששת אלבומיה הראשונים.
↑  מיקומי השיא משולבים עם גרסת הרמיקס.
קרב א-סין (1915)

מייג'ור גנרל צ'ארלס טאונסנד - מפקד המערכה
גנרל ג'ון ניקסון - מפקד כח D של חיל המשלוח ההודי
נוראדין פאשה - מפקד הכח הטורקי
קרב א-סין (Es Sinn) התחולל במבואות הצפון מזרחיים של העיר כות שבדרום עיראק במהלך ספטמבר 1915 בין הצבא הבריטי לצבא האימפריה העות'מאנית במהלך המערכה במסופוטמיה במלחמת העולם הראשונה. הקרב היה חלק ממאמץ הראשי של הבריטים לכבוש את בגדאד ולסלק את הצבא הטורקי ממסופוטמיה. הקרב הסתיים בניצחון הבריטים שהדפו את הכוחות העות'מאנים וכבשו את העיר כות.
רקע

עוד לפני פרוץ מלחמת העולם הראשונה התקיים מאזן כוחות מתוח בין הבריטים והטורקים באזור כשהטורקים שלטו במסופוטמיה והיו בעלי גישה למפרץ הפרסי בעוד שהבריטים פעלו להגן על האינטרסים שלהם בשדות הפקת הנפט ומתקני עיבוד הנפט באיראן שמרכזם היה בעיר אבאדאן ותופעלו על ידי חברת הנפט האנגלו-איראנית.
עם פרוץ המלחמה מצאו עצמם שתי המעצמות משני צידי המתרס. בעוד שהבריטים נתנו קדימות לאזור זה כדי להבטיח את המשך הזרמת הנפט במפרץ הפרסי הרי שהטורקים ייחסו חשיבות נמוכה למסופוטמיה ודיללו, בהתאם לכך, את צבאם בגזרה זו לטובת תגבור כוחותיהם במערכה על סיני וארץ ישראל ומערכה בקווקז.
קרבות מקדימים

המערכה במסופוטמיה החלה בנובמבר 1914 ועד קרב א-סין התקדמו הבריטים אל פנים עיראק בסדרה של קרבות:
ב-6 בנובמבר 1914 נחתו הבריטים בעיירה פאו שבשפך נהר הפרת והתקדמו צפון מערבה לאורך הנהרות פרת וחידקל.
מ-11 בנובמבר עד 21 בנובמבר 1914 כבשו הכוחות הבריטים את בצרה במהלך קרב בצרה.
מ-3 בדצמבר עד 9 בנובמבר 1914 כבשו הבריטים את העיר אל קורנה (אנ') במהלך קרב אל-קורנה.
מ-12 באפריל עד 14 באפריל 1915 הדפו הבריטים התקפת נגד טורקית על בצרה במהלך קרב שוויבה.
מ-31 במאי עד 3 ביוני 1915 כבשו הבריטים את העיר עמארה בדרכם לעיר כות.
מ-27 ביוני עד 25 ביולי 1915 כבשו הבריטים את העיר נאסריה במהלך קרב נאסריה והדפו את הטורקים מדרום מסופוטמיה.
מטרות המבצע

מטרת הקרב היה ניצול שרשרת ההצלחות של הכוחות הבריטים מול הצבא העות'מאני כדי להמשיך להתקדם ולכבוש את כות ובגדאד.
הכוחות הלוחמים > הצבא הבריטי

הכח הבריטי העיקרי שנשלח למערכה במסופוטמיה היה כח D של חיל המשלוח ההודי בפיקודו של גנרל ג'ון ניקסון (אנ') כשהיחידה המובילה בכח הייתה הדיוויזיה ה-6 של "פונה" בפיקודו של מייג'ור גנרל צ'ארלס טאונסנד.
טאונסנד, שהוביל את המערכה מהנחיתה במפרץ הפרסי, מונה לפקד גם על המערכה על א-סין. הכוחות שהועמדו לרשותו כללו כ-11,000 חיילים מהיחידות הבאות:
הדיוויזיה ה-6 של "פונה"
הבריגדה ה-6 הרכובה ההודית
בריגדת ארטילריית השדה המלכותית ה-10
2 בטליוני רגלים מהבריגדה ה-30 של הדיוויזיה ה-12 "ההודית"
שייטת ספינות מלחמה
הכוחות הלוחמים > הצבא העות'מאני

הכוחות הטורקים שנערכו להגן על כות היו תחת פיקודו של נוראדין איברהים פאשה וכללו כ-11,000 חיילים מהדיוויזיות ה-35 וה-38 של הארמייה ה-6 בפיקודו של גנרל-פלדמרשל קולמר פון דר גולץ. כוחות אלו תוגברו בסוללות תותחים. רבים מהחיילים היו מהיחידות שנסוגו לכות לאחר התבוסות בקרב עמארה ובקרב נאסריה.
כדי לחסום את הגעת הבריטים לכות בנו הטורקים מערך מבוצר באזור העיירה א-סין מצפון מזרח לכות. מערך זה כלל תעלות וגדרות משני צידי החידקל שאיפשרו, מצד אחד, ירי צולב על ספינות בנהר ומצד שני מנעו אפשרות של עקיפת הביצורים.
זירת הקרב

הזירה בין בצרה לכות, לאורך החידקל, מישורית ועתירה בביצות ובשטחים המוצפים עונתית כשהנהרות עולים על גדותיהם. מצב קרקעי זה וחוסר בדרכים ראויות לתנועת צבא אילץ את הפיקוד הבריטי לשלב ביחידות הרגלים הלוחמות גם ספינות של חיל הים הבריטי.
מהלך הקרב > עד 27 בספטמבר 1915

לאחר הניצחונות בקרב עמארה ובקרב נאסריה המשיכו הכוחות הבריטים להתקדם לאורך נהר החידקל. טאונסנד עצר את ההתקדמות בעיירה עלי-אל-גרבי שעל שפת החידקל (כ-120 ק"מ צפונית מערבית לעמארה ואותו מרחק מהעיר כות) שם החל לסדר את כוחותיו ולחכות לתגבורות.
עם הגעת הכוחות החל טאונסנד להתקדם במעלה החידקל לכוון העיירה א-סין לשם הגיעו לקראת 27 בספטמבר.
את זמן ההמתנה וההתקדמות ניצל טאונסנד ושלח מטוסים וסיורים רכובים לחזית כדי לרגל אחרי אופן ההתבצרות של הטורקים. לפי המידע שהובא אליו זיהה טאונסנד נקודת תורפה מצפון לכוחות המבוצרים ועל פיה נבנתה תוכנית הקרב.
מהלך הקרב > 27 בספטמבר 1915

עם רדת הלילה של 27 בספטמבר 1915 החלו הכוחות לנוע לעמדותיהם. המבצע יצא לדרך על אף שחלק מתוכניות המבצע נפלו לידי הפיקוד הטורקי לאחר ש-3 חיילים הודים מהדיוויזיה ה-6 ערקו לצד הטורקי.
מהלך הקרב > 28 בספטמבר 1915

ב-28 בספטמבר 1915 לפנות בוקר המשיכו הכוחות הבריטים להתקדם לעמדותיהם במספר ראשי חץ:
2 בטליונים יצרו פעולת הסחה על הגדה הדרומית של החידקל מול העמדות הדרומיות של קו ההגנה הטורקי.
הבריגדה ה-18 של "בלגרום" (בפיקודו של בריגדיר גנרל פריי) מהדיוויזיה ה-6  חצתה לגדה הצפונית את החידקל ותקפה, כפעולת הסחה, את קו העמדות הטורקי מצפון לחידקל.
עיקר הכח המשיך לנוע צפונה תוך עקיפת קווי ההגנה הטורקים. כח זה נחלק ל-2 כוחות משנה:
כח א' בפיקודו של בריגדיר גנרל וולטר דלאמיין (אנ') כלל את הרגימנט ה-2 של "דורסט" ואת הרגימנט ה-117 של "מאהאראטא".
כח ב' בפיקודו של בריגדיר גנרל היוטון כלל את הבריגדה ה-17 של "אחמדאנגאר", הרגימנט ה-20 של "פונג'אב" ורגימנט הרובאים ה-104 של "וולסלי".
התקיפה שתוכננה להיפתח עם שחר התעכבה לאחר שכח ב' טעה בדרכו בין הביצות ולאחר 3 שעות המתנה יצא כח א' לקרב לבדו. מצב זה אילץ את הכח להילחם לבד ולהתפרס על גזרה רחבה יותר ולאחר קרבות קשים סבל כח א' מנפגעים רבים. בהמשך היום נחלץ כח ב' מהביצות והצטרף למערכה והצליחו להטות את הכף. בשלב זה שלחו הטורקים לחזית 4 בטליוני עתודה אך אלו נתקלו באש בריטית ונאלצו לסגת.
בהמשך היום הצליחו הכוחות הבריטים להביס את הכוחות הטורקים בגדה הצפונית ונוראדין הורה לדיוויזיה ה-38 לסגת מהגדה הצפונית ובעקבותיה נסוגה הדיוויזיה ה-35 מהגדה הדרומית.
במהלך היום שלח טאונסנד את ספינות הקרב שלו במעלה החידקל תוך חילופי יריות עם הכוחות הטורקים המבוצרים על גדותיו. במבואות כות נתקלה השייטת במחסום שכלל אוניות טבועות וכבלים ופעלה לפרוץ את המחסום תחת אש כבדה.
מהלך הקרב > 29 בספטמבר 1915

במהלך הלילה בין 28 ל-29 בספטמבר 1915 נסוגו נוראדין והכוחות הטורקים מהעיר כות לכוון קטסיפון על מנת להקים קו הגנה נוסף. במהלך היום נכנסו טאונסנד וחייליו לכות.
תוצאות הקרב

עם כיבוש כות התחזק הוויכוח בבריטניה על המשך המערכה. מול המצדדים בכיבוש בגדאד רבו המתנגדים מהנימוק שהתארכות קווי האספקה (750 ק"מ עד בצרה) החלישה את הצבא וזאת מול התחזקות הצבא הטורקי בעזרת תגבורות מהקווקאז. בסופו של דבר התקבלה החלטה על המשך המערכה.
נפגעי המערכה:
צבא בריטניה: 94 חללים ו-1134 פצועים
הצבא העות'מאני: כ-5,300 חללים, פצועים ושבויים
המערך הרפואי הבריטי שנועד לטפל ולהוביל לעורף את הנפגעים לא היה בהיקף מספיק לטפל בהיקף הגדול של הפצועים במערכה.
מפקד השייטת הבריטית, לוטננט קומנדר אדגר קוקסון (אנ'), שנהרג בהובילו את פריצת החסימה בחידקל זכה על גבורתו בצלב ויקטוריה
לקריאה נוספת

Candler, Edmund (1919). The Long Road To Baghdad. Cassell and Company.
Cato, Conrad (1917). The Navy in Mesopotamia 1914 to 1917. Constable and Company.
Dane, Edmund (1919). British Campaigns In The Nearer East, 1914–1918. Hodder and Stoughton.
Davis, Paul K. (1994). Ends and Means: The British Mesopotamian Campaign and Commission. Farleigh Dickinson University Press. ISBN 0-8386-3530-X.
Erickson, Edward J. (2001). Ordered to Die: A History of the Ottoman Army in the First World War. Greenwood Publishing Group. ISBN 978-0-313-31516-9.
Lee, J. Fitzgerald (1927). The "D" Force (Mesopotamia) In The Great War. Wm. May & Co., Ltd.
Moberly, Brig.-Gen. F.J. (1923). History of the Great War Based on Official Documents: The Campaign in Mesopotamia 1914–1918. His Majesty's Stationery Office. ISBN 0-89839-268-3.
Sandes, Major E.W.C. (1920). In Kut and Captivity With the Sixth Indian Division. John Murray.
Townshend, Major General Charles Vere Ferrers (1920). My Campaign. James A. McCann Company.
Wilson, Lieutenant-Colonel Sir Arthur T. (1969). Loyalties: Mesopotamia 1914–1917. Greenwood Press, Publishers.
הערות שוליים

↑  היחידה השנייה ב"כח המשלוח ההודי" הייתה הדיוויזיה ה-12 "ההודית"
↑  על אף החשיפה של התוכניות פקפק נוראדין בנכונות המידע שהביאו העריקים על תוכנית האיגוף הבריטי והמשיך להאמין שהתקיפה תעשה באפיק של החידקל
| המערכה במסופוטמיה במלחמת העולם הראשונה |
| --- | --- | --- |
| כללי | מסילת הברזל ברלין-בגדאד | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| קרבות | 1914: קרב בצרה • קרב אל-קורנה 1915: קרב שוויבה • קרב עמארה • קרב נאסריה • קרב א-סין • קרב קטסיפון 1916: המצור על כות • קרב שייח' סעד • קרב ואדי • קרב אום-אל-האנה • קרב דוג'יילה 1917: קרב כות השני • כיבוש בגדאד • קרב סאמארה • קרב רמאדי הראשון • קרב רמאדי השני 1918: קרב חאן בגדאדי • קרב שרקט • האוטונומיה של נג'ף במלחמת העולם הראשונה | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| יחידות | צבא בריטניה: הצבא הבריטי • חיל המשלוח ההודי • הדיוויזיה השלישית "לאהור" • הדיוויזיה השישית "פונה" • הדיוויזיה השביעית "מירוט" • הדיוויזיה ה-12 ההודית • הדיוויזיה ה-13 "המערבית" • הדיוויזיה ה-14 ההודית • הדיוויזיה ה-15 ההודית • הדיוויזיה ה-17 ההודית • הדיוויזיה ה-18 ההודית הצבא העות'מאני: הארמייה השישית | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| אישים | צבא בריטניה: ג'ון ניקסון • צ'ארלס טאונסנד • ג'ורג' פרדריק גורינג • פרסי לייק • פנטון איילמאר • פרדריק סטנלי מוד • ג'ורג יאנגהאזבנד • אלכסנדר קוב • ויליאם מרשל הצבא העות'מאני: אנוור פאשה • קולמר פון דר גולץ • נוראדין איברהים פאשה • סולימאן אסקרי ביי • חליל כות • מוסה קזם קראבקיר • עלי איחסן סביס • איסמעיל האקי ביי (אנ') | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| אתרים | אנדרטת בצרה • בית הקברות הצבאי הבריטי בעמארה • בית הקברות הצבאי הבריטי בבצרה • בית הקברות הצבאי הבריטי בבגדאד • בית הקברות הצבאי הבריטי בכות • שער הודו | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
| תוצאות | הפסקת האש של מודרוס • הסכם סוור | חיילים של חיל המשלוח ההודי, בפיקוד קצין בריטי, בעמדותיהם במסופוטמיה חיילים של חיל המשלוח ההודי בירי נ"מ במסופוטמיה |
הסוכנות העולמית נגד סמים בספורט

| --- | --- |
הסמל מבוסס על סימן השוויון - לציון שוויון והגינות. הירוק מסמל בריאות וטבע והרקע השחור מסמל נייטרליות ואת צבע בגדיהם של שופטים בספורט
 מדינה:  קנדה 
 מטה הארגון:  Tour de la Bourse 
 יושב ראש:  Witold Bańka 
 תקופת הפעילות:  10 בנובמבר 1999 – הווה (25 שנים) 
 wada-ama.org
 קואורדינטות:  45°30′03″N 73°33′43″W﻿ / ﻿45.500833333333°N 73.561944444444°W﻿ / 45.500833333333; -73.561944444444
 he
 
הסוכנות העולמית נגד סמים בספורט (או הסוכנות העולמית למניעת אִמְרוּץ בספורט; באנגלית: World Anti-Doping Agency ובראשי תיבות: WADA, בצרפתית: Agence mondiale antidopage) היא ארגון בינלאומי מקצועי בלתי תלוי, המרכז את הפעילות העולמית כנגד סמים בספורט. נוסדה ב-10 בנובמבר 1999 בלוזאן, שווייץ, על ידי הוועד האולימפי הבינלאומי, וכיום מרכזה במונטריאול, קנדה. בראשו עומד כיום הבריטי קרייג רידי.
מהלכים שקדמו להקמת הסוכנות:
15 בדצמבר 1989 - כנס בינלאומי בשטרסבורג, צרפת נגד סמים בספורט מטעם מועצת אירופה ובהשתתפות מדינות גם מחוץ לאירופה. בכנס זה נקבעו סטנדרטים ונהלים אחידים. כל מדינה שהשתתפה בכנס לקחה על עצמה להילחם בתופעת הסמים בספורט, ליצור גוף לאומי שיטפל בנושא, ולהעמיק את הבקרה ואת החינוך כנגד סמים בספורט.
2 בפברואר 1999 - כנס בינלאומי נגד סמים בספורט מטעם הוועד האולימפי הבינלאומי, שנערך בלוזאן, שווייץ. כנס זה הושפע מאוד מפרשת פסטינה (הטור דה פראנס 1998 - תפיסת רכב של קבוצת הרוכבים המובילה "פסטינה", ובו סוגים רבים של תרופות אסורות). הכנס פרסם ב-2 בפברואר 1999 את "הכרזת לוזאן על סמים בספורט", הקוראת להקמת גוף בינלאומי בלתי תלוי, אשר ינחה מדיניות וסטנדרטים אחידים לכל המדינות וארגוני הספורט, ואשר יהיה מבצעי באופן מלא לקראת אולימפיאדת סידני (2000).
מטה הארגון שכן בלוזאן, שווייץ עד 2002, ומאז עבר למונטריאול, קנדה. תקציב הארגון מגיע בחציו מהוועד האולימפי הבינלאומי, וחציו ממדינות שנות. פעילויות עיקריות של הסוכנות:
הכנת "קוד עולמי נגד סמים בספורט", שהיא מסגרת הכוללת נהלים מפורטים, כיצד לקחת דגימות מספורטאים, שיטות הבדיקה והעונשים על מי שנתפס. הקוד הוכן לקראת אולימפיאדת אתונה (2004).
פרסום של רשימת חומרים ושיטות טיפול אסורות - רשימה המתעדכנת אחת לשנה.
פרסום קריטריונים ונהלים לקבלת פטור מהאיסור על תרופות מסוימות - מתוך מטרה לאפשר טיפול רפואי במקרים מסוימים באמצעות תרופות המופיעות ברשימת התרופות האסורות.
מחקר ופיתוח של בדיקות לגילוי סמים בספורט.
סיוע לארגוני ספורט ולמדינות להטמיע את הבדיקות לגילוי סמים בספורט.
הובלה וסיוע לארגונים ולמדינות כיצד להדריך וכיצד למנוע סמים בספורט.
ביצוע בדיקות לספורטאים לגילוי סמים - שלא במסגרת של תחרויות ספורט.
נכון לשנת 2007, מעל 570 ארגוני ספורט מחויבים לקוד העולמי נגד סמים בספורט, ביניהם כל 35 פדרציות הספורט הבינלאומיות הכפופות לוועד האולימפי הבינלאומי, כל הוועדים האולימפיים של המדינות השונות, וכל הארגונים הפאראלימפיים המקבילים.
נשיאי הסוכנות

ריצ'רד (דיק) פאונד (2007-1999)
ג'ון פהיי (2013-2008)
קרייג רידי (2014-נוכחי)
הערות שוליים

↑  קוד עולמי נגד סמים בספורט - הסוכנות העולמית נגד סמים בספורט (WADA).
↑  רשימת התרופות האסורות - הסוכנות העולמית נגד סמים בספורט (WADA).
↑  קריטריונים ונהלים לקבלת פטור מהאיסור על תרופות מסוימות - הסוכנות העולמית נגד סמים בספורט (WADA).
| --- | --- |
בקרת זהויות :  NLI: 987007604924905171  PLWABN: 9810661687105606  BIBSYS: 7009003  BnF: cb167102150 (data)  ISNI: 0000 0004 0368 2318  LCCN: no2005018581  LNB: 000089323  NKC: mzk2005304535  RERO: 02-A006492924  SUDOC: 176192050  VIAF: 155736686   WorldCat (עם VIAF): 155736686
מרנטי

| --- | --- |

טייפון מרנטי, 13 בספטמבר
 סוג:  טייפון
 תאריך התחלה:  8 בספטמבר 2016
 תאריך סיום:  17 בספטמבר 2016
 משך האסון:  8 בספטמבר 2016 – 17 בספטמבר 2016 (10 ימים)
 עוצמה:  5 בסולם ספיר-סימפסון
 מהירות הרוח:  יציבה ל-10 דקות 220 קילומטר לשעה  יציבה ל-1 דקות 305 קילומטר לשעה
 לחץ נמוך:  890 ‏hPa‏ (mbar)
 הרוגים:  30
 נעדרים:  15
 נזק:  2.61 מיליארד דולר
 
מֶרַנְטִי (באנגלית: Meranti) או פֶרְדי (Ferdie) בפיליפינים, היה סופר טייפון שהתהווה כ-800 ק"מ דרום מזרחית לטאיוואן בתחילת ספטמבר 2016. ב-12 בספטמבר התפתח במהרה לטייפון בקטגוריה 5 (הגבוהה ביותר), עם רוחות יציבות של מעל 240 קמ"ש ומשבים מזדמנים של 315 קמ"ש. והיה לסופה החזקה ביותר מאז טייפון מגי, 2010.
ב-13 בספטמבר, הסופה פגעה באי איטביאט הקטן (83 קמ"ר) שבפרובינציית בטנאס שבפיליפינים, והמשיכה לכיוון סין.
השפעה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  טייפון מוגדר כ"סופר טייפון" כאשר נמדדות רוחות של מעל 241 קילומטרים לשעה
ערך זה הוא קצרמרבנושא מדעי כדור הארץ. אתם מוזמנים לתרום לוויקיפדיה ו.
מנה חמה

| --- | --- |

אריזת מנה חמה מסוג נודלס בטעם בקר
 
 מאכלים
 סוג:  ארוחה להכנה מהירה
 יצרן:  אסם
 
מנה חמה הוא מותג של ארוחת טלוויזיה הכולל, בעיקר, אטריות מבושלות, המיוצר על ידי חברת אסם.
היסטוריה

"צ'יקן ראמן" (אנ'), מאכל דומה בצורתו ל"מנה חמה", הומצא לראשונה ביפן, על ידי איש העסקים מומופוקו אנדו, ב-1958. המאכל דומה למעין "עוגת" אטריות בטעם בשר עוף, שניתן להכין תוך מספר דקות לאחר ששופכים עליו מים חמים. לדבריו של אנדו, הוא קיבל את הרעיון לפתח מותג כזה, לאחר שראה בעיר שחרבה במהלך המערכה באסיה ובאוקיינוס השקט אנשים מחכים בתור למרק אטריות.
ב-1971, הופץ לראשונה המאכל "קאפ נודלס" (אנ') (מאנגלית: אטריות בכוס), המזכיר יותר בצורתו את המותג "מנה חמה". גם מאכל זה יוצר על ידי חברתו של אנדו. אנדו הבחין כי אמריקאים נהגו בעת הכנת אטריות לשבור אותן, לשים אותן על צלחת נייר ורק אז לשפוך עליהן מים חמים. הם גם נהגו לאכול אותן עם מזלג, ולא עם מקלות אכילה. כדי להתאים את המאכל שלו לקהל היעד האמריקאי, הפיץ אנדה את המאכל "קאפ נודלס", שדומה בצורתו ל"צ'יקן ראמן", אך מוגש בכוס פוליסטירן.
בישראל

מותג מנה חמה של אסם מיוצר במפעל אסם שדרות. בשנות ה-90, יצאה גרסה מיוחדת של מנה חמה עם דמויות הקומדי סטור, וב-2001 יצאה גרסה של מנה חמה בטעמי ביסלי.
ב-2007, החלה אסם במסע פרסום, שמטרתו הייתה להרחיב את קהל היעד של מנה חמה, כך שיכלול גם בני נוער בגילאי 10–15, ולא רק צעירים ותלמידי תיכון. לפי אתר אסם, כמיליון מנות חמות נמכרות בכל חודש.
סוגי המנה החמה שמשווקים על ידי אסם כוללים פסטה, אורז, נודלס, קוסקוס ופירה.
מנה חמה מוזכרת בהקשרים רבים כאוכל מנחם, בשל קלות הכנתה ומחירה הזול באופן יחסי, הגורמים לה להיות מזון נפוץ בקרב קהילות סטודנטים, בני נוער וקהל שאינו בקיא בבישול. ערכה התזונתי הנמוך, ריבוי הנתרן ודלות הרכיבים זכו לביקורת רבה.
הערות שוליים

↑  ממציא ה"מנה החמה" היפנית מת בגיל 96, באתר ynet, 8 בינואר 2007
↑  Obituary: Momofuku Ando, באתר "Financial Times", מאורכב מ-22 בפברואר 2007 (באנגלית)
↑  אתר מפעל אסם שדרות
↑  קמפיין לטעמי הביסלי החדשים של מנה חמה נודלס, באתר ynet, 18 בדצמבר 2001
↑  אורנה יפת, אסם מנסה לשווק את "מנה חמה" לקהל צעיר יותר, באתר ynet, 26 בדצמבר 2007
1 2  מנה חמה: מגוון רחב של טעמים ישראליים ואסייאתיים, באתר אסם-נסטלה
↑  מתן שרון, ‏טעמנו את המנה חמה החדשה, ואתם בהחלט תאמינו למה שקרה אחר כך, באתר "Time Out ישראל", 16 בינואר 2020
↑  עדיה פיטרמן, לא תאמינו מה דוחפים לנו במרק, באתר TheMarker‏, 1 בנובמבר 2011